मुलुकी फौजदारी कार्यविधि संहिता, २०७४

स्थानीय तहको सम्बन्धित वडा समितिको कम्तीमा एक जना सदस्य र कम्तीमा दुई जना स्थानीय व्यक्तिहरुले प्रमाणित गरेमा निजको बसोबास भएको ठेगाना खुल्न सक्ने भए खुलाई र खुल्न नसक्ने भए सोही व्यहोरा जनाई समाहान अदालतमा फिर्ता बुझाई दिनु पर्नेछ। दफा ६१, उपदफा (७): उपदफा (६) बमोजिम समाहान फिर्ता भएकोमा अदालतले निज बसोबास गरेको ठाउँमा वा ठाउँ नखुलेमा वादी पक्षलाई समेत बुझी आवश्यकता अनुसार ठेगाना खुलाई अर्को समाहान जारी गर्नेछ। दफा ६१, उपदफा (८): नेपाल सरकार वा कुनै सङ्गठित संस्थाको पदाधिकारी वा कर्मचारीका नाममा समाहान तामेल गर्नु परेमा त्यस्तो पदाधिकारी वा कर्मचारी वहाल रहेको कार्यालयमा समाहान तामेल गर्न सकिनेछ। दफा ६१, उपदफा (९): उपदफा (८) बमोजिम कुनै समाहान तामेल गर्न पठाएकोमा त्यस्तो कार्यालय वा संस्थाको तत्काल उपलब्ध भएको प्रमुखले एक प्रति समाहान सम्बन्धित पदाधिकारी वा कर्मचारीलाई बुझाई अर्को प्रतिमा तामेलीको व्यहोरा र मिति जनाई सम्भव भएमा सम्बन्धित पदाधिकारी वा कर्मचारीको सहीछाप गराई अदालतमा फिर्ता पठाउनु पर्नेछ। दफा ६१, उपदफा (१०): उपदफा (९) बमोजिम समाहान तामेल हुन नसकेमा सम्बन्धित कार्यालय वा संस्थाको सूचना पाटीमा त्यस्तो समाहान टाँसी दिनु पर्नेछ। यसरी सूचना पाटीमा टाँसिएको प्रतिवेदन सम्बन्धित अदालतमा दिनु पर्नेछ। दफा ६१, उपदफा (११): उपदफा (८) बमोजिम समाहान तामेल गर्दा त्यस्तो पदाधिकारी वा कर्मचारी बिदामा रहेकोमा सम्बन्धित कार्यालय वा संस्थाले यथाशीघ्र त्यस्तो कर्मचारीलाई त्यसरी समाहान तामेल भएको व्यहोराको सूचना दिनु पर्नेछ। दफा ६१, उपदफा (१२): कुनै सङ्गठित संस्थाको नाममा समाहान तामेल गर्नु परेमा त्यस्तो समाहानको एक प्रति त्यस्तो संस्थाको प्रधान वा स्थानीय कार्यालयमा बुझाई सोको भरपाई अदालतमा बुझाउनु पर्नेछ। दफा ६१, उपदफा (१३): उपदफा (१२) बमोजिम स्थानीय कार्यालयमा समाहान तामेल भएकोमा सो समाहान त्यस्तो संस्थाको प्रधान कार्यालयमा तामेल भएको मानिनेछ। दफा ६१, उपदफा (१४): यस दफा बमोजिम समाहान तामेल गर्दा तामेल भएको मिति र व्यहोरा उल्लेख गरी तामेल गर्ने कर्मचारीले अदालतमा प्रतिवेदन दिनु पर्नेछ। दफा ६१, उपदफा (१५): कुनै अदालतले आफ्नो क्षेत्रभन्दा बाहिरको अन्य कुनै क्षेत्रमा बसोबास गरिरहेको कुनै व्यक्तिलाई समाहान तामेल गर्नु पर्ने भएमा त्यस्तो क्षेत्रको अदालतमा समाहान पठाई सो अदालत मार्फत तामेल गराउनु पर्नेछ र त्यस्तो अदालतले पनि यस दफा ६१, उपदफा (१६): यस दफा बमोजिम समाहान तामेली गर्दा अभियुक्तलाई दफा ५७ को उपदफा (७) बमोजिम पठाइएको सूचना पनि समाहान साथै बुझाउन वा अवस्थाअनुसार घर दैलोमा टाँस्नु पर्नेछ। दफा ६२: छापा वा विद्युतीय सञ्चार माध्यमबाट समाहान तामेल गर्न सकिने: दफा ६२, उपदफा (१): कुनै समाहान दफा ६१ बमोजिम तामेल गर्न नसकिएकोमा अदालतले त्यस्तो समाहानको व्यहोरा नेपाल सरकारको स्वामित्वमा रहेको राष्ट्रिय स्तरको कुनै दैनिक समाचारपत्रमा प्रकाशन गरी वा विद्युतीय सञ्चार माध्यमबाट प्रसारण गरी तामेली गर्न सक्नेछ। दफा ६२, उपदफा (२): उपदफा (१) बमोजिम समाहान प्रकाशन वा प्रसारण भएकोमा त्यस्तो समाहान रीतपूर्वक तामेल भएको मानिनेछ। दफा ६३: पक्राउ पूर्जीको तामेली: दफा ६३, उपदफा (१): पक्राउ पूर्जी तामेल गर्न पठाउँदा तीन प्रति पक्राउ पूर्जी पठाई जुन व्यक्तिका नाममा जारी भएको हो भरसक निजलाई नै बुझाई पक्राउ गरी ल्याउनु पर्नेछ। दफा ६३, उपदफा (२): उपदफा (१) बमोजिम जारी गरिएको पक्राउ पूर्जी जसको नाममा जारी गरिएको हो त्यस्तो व्यक्तिले बुझिलिनु पर्नेछ। दफा ६३, उपदफा (३): उपदफा (१) बमोजिम पक्राउ पूर्जी बुझाउन जाँदा सम्बन्धित व्यक्ति फेला नपरेमा निजको एकाधरको कम्तीमा अठार वर्ष उमेर पुगिसकेको कुनै व्यक्तिलाई बुझाउन सकिनेछ। दफा ६३, उपदफा (४): उपदफा (३) बमोजिम सम्बन्धित व्यक्ति वा एकाधरका मुलुकी फौजदारी कार्यविधि संहिता, २०७४